Begrunnelse:  
Det søkes om støtte til design og produksjon av samiske kostymer og rekvisitter til bruk i teaterforestillingen Ronja Røverdatter, i samarbeid med Beaivváš.  
   
Jf Sametingets regelverk for ordningen kulturtiltak pkt 1.4.1, vurderes søknaden bl.a. ut fra samfunnsmessig nytte, markedsmessige, faglige og andre relevante hensyn. Og det legges vekt på om tiltaket er innenfor Sametingets prioriteringer på faglig innhold, profesjonalitet og kvalitet.  
   
Søknaden begrunnes bl.a med at prosjektet skal kunne legge igjen ressurser hos samiske kostymeskapere. Kostymene skal utvikles av kostymeskapere som er tilknyttet Beaivváš. Beaivváš mottar allerede støtte gjennom Sametingets direkte støtte, og en regner dermed med at Beaivváš kan skaffe de ønskede kostymer enten fra sitt kostymelager, eller lage dem.  
Det er ellers uklart hva formålet med søknaden er, og hvilket formål det skal designes kostymer til. Om det er slik at det skal munne ut i en forestilling er det naturlig å tenke seg at denne settes opp av Beaivváš. Sametinget anser det da slik at dette er en del av deres ordinære oppgave, og skal dekkes av Beaivváš. Slike kostnader er allerede dekket opp av direktetilskuddet Beaivváš mottar fra sametingets budsjett. På denne bakgrunn avslås søknaden.